ایران انقلاب محافظ لری اردوسی بیر مینگ کیلومترلیک مسافه نی اوره آله دیگن و "دزفول" اسمی گه ایگه بالستیک راکت ایشلب چیقردی.
ییر نینگ تگیده گی بیر فابریکه ده ایشلب چیقریلگن اوشبو بالستیک راکت نینگ تانیتیلیشی بیلن علاقه لی بولیب اوتگن مراسمده معروضه قیلگن انقلاب محافظ لری عمومی قوماندانی محمد علی جعفری, اوز سوز لری نی, "ییر نینگ تگیده راکت تولید قیلیاتگن اوشبو فابریکه نی تانیتیشی میز غرب نینگ هاولیقیشی گه قرشی بیر جواب دن عبارت.  تحریم و تهدید لر بیلن بیز نی توخته تیب هدف لری میز دن واز کیچیره دیگن لیک لری نی اویله ماقده لر.  ایران نینگ مدافعه صنایع سی حقیده هیچ قچان مذاکره قیلیش ممکن ایمس" شکلیده دوام ایتتیردی.
غرب نینگ, ایران نینگ مدافعه صنایع سی نی چیکلب قویش بوییچه باش قاتیریاتگن لیگی نی بیلدیرگن جعفری, "مدافعه صنایع سی بوییچه ظرفیت لری میز نی آرتیردیک. اوشبو خصوصده فخرله نه میز.  هیچ قنده ی بیر تشویشی میز یوق.  برچه تهدید لر گه قره مسدن ایران مدافعه صنایع سی بوییچه آلغه سیلجیش لری نی دوام ایتتیره دی" دییه قید ایتدی.
دزفول نینگ مسافه سی نینگ, 700 کیلومتر بولگن "ذوالفقار" راکتی دن 300 کیلومتر کوپراق ایکن لیگی بیراق تخریب کوچی نینگ ایسه ایککی قوات ایکن لیگی معلوم قیلیندی.
حادثه پایتخت تاشکینت ده یوزبیرگن
